บอร์ดคัดเอ็มดีธอส.นัดตัดสิน12ม.ค.นี้
บอร์ดคัดสรรเอ็มดี ธอส. ถกสัปดาห์หน้า ตัดเชือก "วิกิต-ธัชพล"
7 ม.ค. 2559

บอร์ดคัดสรรเอ็มดี ธอส. ถกสัปดาห์หน้า ตัดเชือก "วิกิต-ธัชพล"
นายกุลิศ สมบัติศิริ อธิบดีกรมศุลกากร ประธานกรรมการสรรหากรรมการผู้จัดการธนาคารอาคาร สงเคราะห์ (ธอส.) เปิดเผยว่า ในวันที่ 12 ม.ค.นี้จะมีการประชุมคัดเลือกกรรมการผู้จัดการ ธอส.คนใหม่ หลังจากได้สัมภาษณ์ผู้สมัครทั้ง 4 คน
ทั้งนี้ คณะกรรมการได้ส่ง รายชื่อทั้ง 4 ราย ให้ธนาคารแห่งประเทศไทย (ธปท.) ตรวจสอบประวัติ ว่ามีคุณสมบัติที่เป็นอุปสรรคต่อการเป็นผู้จัดการ ธอส.หรือไม่ เพื่อให้การคัดสรรไม่มีปัญหาตามมาทีหลัง ซึ่ง ธปท.ได้ส่งผลการตรวจสอบมาแล้ว และคาดว่ากรรมการผู้จัดการ ธอส.คนใหม่จะเริ่มงานได้ในเดือน ก.พ.นี้
รายงานข่าวแจ้งว่า ผู้สมัครที่คาดว่าจะได้รับการคัดเลือก มีอยู่ 2 คน คือ นายวิกิต ขจรณรงค์วณิช รองกรรมการผู้จัดการกลุ่มงาน การเงินและบัญชี ธอส. ที่เคย ร่วมงานกับนายอภิศักดิ์ ตันติ วรวงศ์ รมว.คลัง สมัยทำงานอยู่ธนาคารพาณิชย์ และนายธัชพล กาญจนกูล รองผู้อำนวยการธนาคารออมสิน ซึ่งมีความมั่นใจว่าได้รับการสนับสนุนจากฝ่ายการเมืองให้นั่งในตำแหน่งนี้